**REPUBLIKA HRVATSKA**

# ZAGREBAČKA ŽUPANIJA

**OPĆINA BISTRA**

**Općinsko vijeće**

# 

KLASA: 021-01/23-01/29

URBROJ: 238-2-01-23-01

U Bistri, 24.05.2023.g.

Temeljem članka 82. Pravilnika o proračunskom računovodstvu i računskom planu ( Narodne novine br. 124/14, 115/15, 87/16, 3/18, 126/19 i 108/20 ) te članka 30. Statuta Općine Bistra ( Službeni glasnik Općine Bistra 02/21 ) Općinsko vijeće Općine Bistra na 22. sjednici održanoj 24.05.2023. godine donosi

**ODLUKU**

**o raspodjeli rezultata poslovanja za 2022. godinu**

**Članak 1.**

Ovom Odlukom o raspodjeli rezultata poslovanja iskazanim u godišnjim financijskim izvještajima na dan 31.12.2022. godine utvrđuje se namjena i obavlja raspodjela rezultata poslovanja Općine Bistra.

**Članak 2.**

Utvrđuje se da je Općina Bistra u 2022. godini ostvarila financijski rezultat kako slijedi:

* Višak prihoda poslovanja u iznosu od 898.119,38 eura
* Manjak prihoda od nefinancijske imovine u iznosu od 367.982,27 eura
* Manjak primitaka od financijske imovine u iznosu od 125.430,38 eura.

Ukupni rezultat poslovanja - višak prihoda iznosi 404.706,73 eura.

**Članak 3.**

U svrhu knjigovodstvenog usklađenja na računima 922 provodi se zatvaranje viška i manjka prihoda poslovanja, te viška i manjka prihoda od nefinancijske imovine i viška i manjka primitaka od financijske imovine, sve u okviru istih izvora.

**Članak 4.**

Nakon provedenog zatvaranja na računima 922 struktura viška prihoda iz članka 2. ove Odluke u iznosu 404.706,73 eura sastoji se od slijedećih izvora:

|  |  |  |  |
| --- | --- | --- | --- |
| **REDNI BROJ** | **IZVOR FINANCIRANJA** | **MANJAK** ( u eurima ) | **VIŠAK** ( u eurima ) |
| 1. | Opći prihodi i primici – izvor 1.0. | 84.891,68 |  |
| 2. | Opći prihodi i primici – izvor 1.1. | 7.932,38 |  |
| 3. | Prihodi za posebne namjene – izvor 4.0. |  | 64,11 |
| 4. | Prihod za posebne namjene – izvor 4.0.1. |  | 607,06 |
| 5. | Prihod za posebne namjene – izvor 4.0.3. | 20.012,94 |  |
| 6. | Prihodi za posebne namjene – izvor 4.0.4. | 1.539,74 |  |
| 7. | Pomoći – izvor 5.3. |  | 132.722,81 |
| 8. | Pomoći – izvor 5.5. |  | 1.100,09 |
| 9. | Pomoći – izvor 5.8. |  | 276.641,34 |
| 10. | Donacije – izvor 6.0. | 2.355,87 |  |
| 11. | Namjenski primici od zaduživanja – izvor 8.0. | 10.903,38 |  |
|  | **UKUPNO manjak / višak** | **127.635,99** | **411.135,41** |
|  | **Razlika ( manjak – višak ) = višak prihoda** | **283.499,42** | |
| 12. | Realizacija viška iz 2021.g. – izvor 9.0 | 345.079,30 | |
|  | **UKUPNO manjak prihoda 2022.** | **61.579,88** | |
|  | **Preneseni višak iz prethodnih godina** | **466.286,61** | |
|  | **UKUPNO rezultat poslovanja – višak** | **404.706,73** | |

U 2022.g. iz prenesenog viška iz 2021. godine realizirano je 345.079,30 eura ( izvor 9.0 ).

**Članak 5.**

Sukladno članku 4. ove Odluke provodi se preraspodjela rezultata po izvorima financiranja, kako slijedi:

* Neutrošeni višak prihoda iz izvora 4.0. u iznosu 64,11 eura ( prenamjena poljoprivrednog zemljišta ) raspoređuje se na Plan raspolaganja poljoprivrednim zemljištem ( konto 42641, pozicija proračuna R192-3 ).
* Neutrošeni višak prihoda iz izvora 4.0.1. u iznosu 607,06 eura ( naknada za nezakonito izgrađene zgrade ) raspoređuje se na Izradu prostornih planova ( konto 42637, pozicija proračuna R 184-1 ).
* Neutrošeni višak prihoda iz izvora 5.3. u iznosu 155.383,26 eura ( 132.722,81 eura iz 2022.g. i 22.660,45 eura iz 2021.g. ) od kapitalnih pomoći od Zagrebačke županije, raspoređuje se na projekt „Obnova zgrade stare škole i kulturno-turistička revitalizacija kroz ITU mehanizam – Ekomuzej Bistra“ u iznosu od 89.021,85 eura, na „Izgradnju komunalne infrastrukture u Gospodarskoj zoni Bistra“ u iznosu od 26.544,56 eura ( konto 42149, pozicija proračuna R 138-2 ) i na „Rekonstrukciju dijela Podgorske ulice“ u iznosu od 39.816,84 eura ( konto 42131, pozicija proračuna R 128-1 ).
* Neutrošeni višak prihoda iz izvora 5.8. u iznosu od 276.641,34 eura ( kapitalne pomoći iz EU fondova ) raspoređuje se na projekt „Obnova zgrade stare škole i kulturno-turistička revitalizacija kroz ITU mehanizam – Ekomuzej Bistra“ u iznosu od 257.131,64 eura, na projekt „Zaželi u Općini Bistra II“ u iznosu od 6.691,47 eura i na projekt „Želim posao“ u iznosu 12.818,23 eura.
* Višak prihoda iz izvora 5.5. ( tekuće pomoći iz drugih proračuna ) u iznosu 1.100,09 eura odnosi se na manjak prihoda iz 2021.g. i realiziran je 2022.g.
* Manjak prihoda iz izvora 6.0. ( donacije ) u iznosu od 10.903,38 eura odnosi se na višak prihoda iz 2021.g.
* Manjak prihoda iz izvora 1.0. u iznosu od 84.891,68 eura pokrit će se iz Poreza i prireza na dohodak od nesamostalnog rada ( pozicija proračuna P 001-1 ).
* Manjak prihoda iz izvora 1.1. u iznosu od 7.932,38 eura odnosi se na metodološki manjak proračunskih korisnika.
* Manjak prihoda iz izvora 4.0.3. u iznosu od 20.012,94 eura pokrit će se iz Prihoda od pruženih usluga ( pozicija proračuna P 044-1 ).
* Manjak prihoda iz izvora 4.0.4. u iznosu od 1.539,74 eura pokrit će se iz Vodnog doprinosa ( pozicija proračuna P 034-1 ).
* Manjak primitaka iz financijske imovine iz izvora 8.0. u iznosu 10.903,38 eura pokrit će se Primljenih kredita od HBOR-a ( pozicija proračuna P 048-4 ).

**Članak 6.**

Dio raspoloživih sredstva viška prihoda iz prethodnih godina u iznosu od 312.074,83 eura raspoređuju se u I. Izmjenama i dopunama Proračuna Općine Bistra za 2023. godinu za sljedeće namjene po pozicijama, dok će se ostali raspoloživi dio zadržati za financiranje projekta Područni vrtić Kapljica:

|  |  |  |  |  |
| --- | --- | --- | --- | --- |
| **REDNI BROJ** | **POZICIJA PRORAČUNA** | **RAČUN** | **VRSTA RASHODA** | **IZNOS U EURIMA** |
| 1. | R 084-5 | 32329 | Stručni nadzor ( Fitnes na otvorenom ) | 500,00 |
| 2. | R 112-3 | 38612 | Kapitalne pomoći VIO Zaprešić ( izgradnja vodoopskrbnog sustava ) | 28.091,83 |
| 3. | R 117-1 | 38612 | Izgradnja groblja | 37.059,00 |
| 4. | R 119-2 | 38612 | Kapitalne pomoći VIO Zaprešić ( izgradnja sustava otpadnih voda ) | 68.000,00 |
| 5. | R 140-1 | 42641 | Projektna dokumentacija za izgradnju Gospodarske zone Bistra | 5.800,00 |
| 6. | R 146-1 | 32329 | Održavanje nerazvrstanih cesta, javnih i zelenih površina | 15.624,00 |
| 7. | R 161-5 | 32319 | Subvencija prijevoza | 105.000,00 |
| 8. | R 179-3 | 4227 | Uređaji, strojevi i oprema za ostale namjene | 10.000,00 |
| 9. | R 181 | 32375 | Geodetsko-katastarske usluge | 5.000,00 |
| 10. | R 192-4 | 42641 | Izrada programa zaštite divljači na području Općine Bistra | 5.000,00 |
| 11. | R 284-1 | 32329 | Uređenje dvorišta vrtića | 32.000,00 |

**Članak 7.**

Ova Odluka stupa na snagu dan nakon dana objave u Službenom glasniku Općine Bistra.

**ZAMJENICA PREDSJEDNIKA OPĆINSKOG VIJEĆA**

**Marija Gregurović**